CELEX: 62011TN0595
Language: mt
Date: 2011-11-24 00:00:00
Title: Kawża T-595/11 P: Appell ippreżentat fl- 24 ta’ Novembru 2011 minn A kontra s-sentenza mogħtija fl- 14 ta’ Settembru 2011 mit-Tribunal għas-Servizz Pubbliku fil-Kawża F-12/09, A vs Il-Kummissjoni

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/25
            
         Appell ippreżentat fl-24 ta’ Novembru 2011 minn A kontra s-sentenza mogħtija fl-14 ta’ Settembru 2011 mit-Tribunal għas-Servizz Pubbliku fil-Kawża F-12/09, A vs Il-Kummissjoni
   (Kawża T-595/11 P)
   2012/C 49/46
   Lingwa tal-kawża: il-Franċiż
   
      Partijiet
   
   
      Appellant: A (Port-Vendres, Franza) (rappreżentant: B. Cambier, A. Paternostre u L. Levi, avukati)
   
      Appellata: Il-Kummissjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea tal-14 ta’ Settembru 2011 fil-Kawża F-12/09;
            
         
               —
            
            
               konsegwentement, tilqa’ t-talbiet tal-appellant fl-ewwel istanza u għaldaqstant,
               
                           —
                        
                        
                           tannulla d-deċiżjonijiet li permezz tagħhom il-Kummissjoni Ewropea tirrifjuta li tħallas lill-appellant il-kumpens dovut taħt l-Artikolu 73 tar-Regolamenti tal-Perusnal u tikkundanna lill-Kummissjoni Ewropea sabiex minnufih tħallas dan il-kumpens lill-appellant, kif ukoll kumpens addizzjonali taħt id-dritt komuni għad-differenza bejn l-ammont tad-dannu reali subit u l-parti ta’ dan id-dannu li ġiet ikkumpensata taħt l-Artikolu 73 tar-Regolamenti tal-Persunal,
                        
                     
                           —
                        
                        
                           tikkundanna lill-Kummissjoni tħallas lill-appellant interessi moratorji kkalkulati mix-xahar ta’ Diċembru 2004, data li fiha oriġina l-mard minn fuq il-post tax-xogħol, fejn l-ammont tad-dannu subit u n-natura stabilizzata tas-sitwazzjoni ta’ saħħa tiegħu kellhom jiġu rikonoxxuti,
                        
                     
                           —
                        
                        
                           tikkundanna lill-Kummissjoni Ewropea tħallas lill-appellant kull somma li tidher adegwata għall-Qorti Ġenerali sabiex tikkumpensa d-danni morali subiti mill-appellant minħabba diversi nuqqasijiet u irregolaritajiet imwettqa mid-dipartimenti tal-Kummissjoni Ewropea fl-investigazzjoni tal-proċeduri mediċi li jikkonċernawh,
                        
                     
                           —
                        
                        
                           tikkundanna lill-appellata għall-ispejjeż taż-żewġ istanzi.
                        
                     
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tliet aggravji.
   
               (1)
            
            
               L-ewwel aggravju, ibbażat fuq ksur tad-dritt għall-osservanza tat-terminu raġonevoli, tal-prinċipju ta’ premura u tal-prinċipju ta’ aspettattivi leġittimi, kif ukoll ta’ żnaturament tal-fajl.
            
         
               (2)
            
            
               It-tieni aggravju, ibbażat fuq ksur tad-dritt għall-kumpens sħiħ għad-danni subiti.
            
         
               (3)
            
            
               It-tielet aggravju, ibbażat, minn naħa, fuq ksur tal-Artikoli 73 u 90 tar-Regolamenti tal-Persunal tal-Unjoni Ewropea u tal-prinċipji ta’ amministrazzjoni tajba, ta’ ekonomija tal-ġudizzju, ta’ nuqqas ta’ retroattività, ta’ ġerarkija tar-regoli u tal-kunċett ta’ konsolidazzjoni u, min-naħa l-oħra, ta’ żnaturament tal-fatti u tal-argumenti tal-appellant.